Գրեգորի Ալան Իսակով

Գրեգորի Ալան Իսակով (; ), հարավաֆրիկացի-ամերիկացի երգիչ և երգերի հեղինակ, որի գործունեությունը ներկայումս ծավալվում է Կոլորադո նահանգի Բոլդեր շրջանում։ Նա և իր ընտանիքը տեղափոխվել են Միացյալ Նահանգներ 1986 թվականին և նա մեծացել է Փենսիլվանիա նահանգի Ֆիլադելֆիա քաղաքում։

Իսակովի երաժշտությունը համատեղում է ինդին և ֆոլքը, ներառելով այնպիսի գործիքներ, ինչպիսիք են կիթառը և բանջոն։ Նա առավել հայտնի է «The Stable Song», «Big Black Car», «If I Go, I'm Goin» և «San Luis» երգերով։ Իսակովը թողարկել է 7 ստուդիական ալբոմներ, որոնցից վերջինը 2018 թվականի հոկտեմբերին թողարկված «Evening Machines»-ն էր։

Կյանք և կարիեա
Իսակովը ծնվել է 1979 թվականի հոկտեմբերի 9-ին Յոհաննեսբուրգում։ Նա իր ընտանիքի հետ միասին տեղափոխվել է Միացյալ Նահանգներ 1986 թվականին, քանի որ ապարտհեյդի ժամանակ նրա հայրը էլեկրտոնային ինժեներինգի բիզնես է սկսել Ֆիլադելֆիայում։ Ֆիլադելֆիայում նա սկսել է շրջագայել խմբի հետ 16 տարեկանում։ Ավելի ուշ Իսակովը տեղափոխվել է Կոլորադո՝ Ներոպայի համալսարանում բուսաբուծություն ուսուցանելու համար։ Իսակովը գործիքներ է նվագել ամբողջ կյանքի ընթացքում, բայց սկսել է մասնագիտական կյանքը այդ բնագավառում տարբեր համերգների մասնակցելով և դրա հետ մեկտեղ որպես այգեպան աշխատելով։ Նրա երաժշտական կարիերան դարձել է ավելի լուրջ, երբ նա սկսել է շրջագայել Քելի Ջո Ֆելփսի հետ։

2003 թվականին Իսակովը ինքնուրույն թողարկել է իր առաջին ալբոմը՝ Rust Colored Stones-ը։ 2005 թվականին նաև ինքնուրույն թողարկվել է Songs for October-ը։ 2007 թվականին նա թողարկել է That Sea, The Gambler-ը։ 2009 թվականին Իսակովի կողմից ինքնուրույն թողարկվել է This Empty Northern Hemisphere, որը ներառել է Բրենդի Քարլայլի վոկալ հինգ երգերում և Լեոնարդ Քոհենի «One of Us Cannot Be Wrong» երգի քավեր տարբերակը։ 2013 թվականին Իսակովը ստեղծել է իր անկախ լեյբլը՝ Suitcase Town Music-ը, որի կազմում նա թողարկել է The Weatherman-ը։

2016 թվականին Իսակովը թողարկել է Gregory Alan Isakov with the Colorado Symphony-ն՝ իր մինչ այդ թողարկված 11 երգերը՝ տարբեր երգահանների կողմից նվագակված և ձայնագրված Կոլորադոյի սիմֆոնիկ նվագախմբի հետ։ 2018 թվականի հոկտեմբերի 5-ին Գրեգորի Ալանը թողարկել է Evening Machines ալբոմն իր Suitcase Town Music լեյբլում։

Նրա վրա ազդել է այնպիսի երաժիշտների ստեղծագործությունը, ինչպիսիք են Լեոնարդ Քոհենը, Քելի Ջո Ֆելփսը և Բրյուս Սպրինգստինը։ Իսակովտ նվագել է մի շարք երաժշտական փառատոններում Միացյալ Նահանգներում, Կանադայում և Եվրոպայում։

2019 թվականի նոյեմբերի 20-ին Իսակովի Evening Machines ալբոմն առաջադրվել է Գրեմմի մրցանակին «Լավագույն ֆոլք ալբոմ» անվանակարգում Գրեմմի 62-րդ մրցանակաբաշխության ժամանակ։

«Big Black Car» երգը նրա 2009 թվականի This Empty Northern Hemisphere ալբոմից ներառվել է 2012 թվականի ՄաքԴոնալդսի գովազդում։ Իսակովը նվիրաբերել է ամբողջ գումարը ոչ կոմերցիոն կազմակերպություններին, որոնք օգնում են գյուղատնտեսության հետագա կայուն վարման և համայնքների դաստիարակության գործում։

Սկավառակագրություն

 Rust Colored Stones (2003)
 Songs for October (2005)
 That Sea, The Gambler (2007)
 This Empty Northern Hemisphere (2009)
 The Weatherman (2013)
 Gregory Alan Isakov with the Colorado Symphony (2016)
 Evening Machines (2018)

Ծանոթագրություններ

Արտաքին հղումներ 

Ֆոլք Ռադիոյի Բրիտանյան տարբերակ

Երաժիշտներ Կոլորադոյից
Ամերիկացի երգահաններ
Ամերիկացի երաժիշտներ
Ամերիկացի երգիչ-երգահաններ
Ամերիկացի կիթառահարներ
21-րդ դարի երգիչներ և երգչուհիներ
Հարավաֆրիկացի երգիչներ
Հարավաֆրիկացի երաժիշտներ